stanford-oval/wikipedia huggingface dataset:
Liejupahaputki

| Liejupahaputki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Pahaputket Oenanthe
Laji::  aquatica
Kaksiosainen nimi
 Oenanthe aquatica  (L.) Poir. 
Katso myös
   Liejupahaputki Wikispeciesissä   Liejupahaputki Commonsissa 
Infobox OKNimi-testi OKIUCN-testi OK: 
Liejupahaputki eli pahaputki (Oenanthe aquatica, myös O. phellandrium) on kaksivuotinen, Euraasiassa kasvava myrkyllinen ranta- ja vesikasvi. Suomessa laji on rauhoitettu Ahvenanmaalla.
Ulkonäkö ja koko

Liejupahaputki kasvaa vesirajan yläpuolella 30–60 cm pitkäksi, vedessä kasvavien yksilöiden pituus voi olla jopa 150 cm. Ontto ja uurteinen varsi on paksutyvinen, juurehtiva ja hyvin haarova. Lehti on kolmiomainen ja kolme kertaa parilehdykkäinen. Kasvin uposlehdyköitten liuskat ovat hyvin kapeita ja pitkiä. Ilmalehtien lehdykät ovat 2 cm pitkiä ja puikeita, ja lehdyköiden liuskat ovat 1–2 mm leveitä ja lyhyitä. Valkoiset kukat ovat varren ja haarojen latvoissa kertosarjoissa. Kukinnon pääsarja on suojukseton, pikkusarjojen suojuksen lehdet ovat otamaisia. Verholehdet ovat suippokärkisiä ja pysyviä. Liejupahaputki kukkii Suomessa heinä-elokuussa. Kasvin hedelmä on 3,5–4 mm pitkä, leveän sukkulamainen tai munanmuotoinen, leveäharjuinen ja usein käyrä. Liejupahaputki voi levitä myös kasvullisesti varren tyveen kehittyvistä rönsyistä.
Liejupahaputki muistuttaa jonkin verran koiranputkea (Anthriscus sylvestris) ja luhtasuoputkea (Peucedanum palustre).
Levinneisyys

Liejupahaputkea kasvaa lähes koko Euroopassa, lukuun ottamatta pohjoisia ja aivan eteläisimpiä osia. Levinneisyysalue ulottuu itään Keski-Aasiaan saakka. Fennoskandiassa lajia tavataan yleisenä Tanskassa ja Etelä- ja Keski-Ruotsissa. Norjassa ja Suomessa se on harvinaisempi. Suomessa liejupahaputkea tavataan kahdella alueella: Ahvenanmaalla ja Pohjanlahden rannikolla Varsinais-Suomen pohjoislaidalta Pohjois-Satakuntaan. Ahvenanmaalla liejupahaputki on uhanalainen, harvinainen laji. Manner-Suomessa pääesiintymisalue on Porin ja Merikarvian jokisuissa ja Kokemäenjoen suulla liejupahaputki on paikallisesti melko yleinen. Lajista tunnetaan myös yksi vanha löytö Etelä-Hämeestä Janakkalasta.
Elinympäristö

Liejupahaputki kasvaa matalassa vedessä rehevissä järvissä ja merenlahtien jokisuistoissa, tulvaniittyjen lammikoissa ja tervaleppäkorvissa. Kasvupaikat ovat lieju- ja savipohjaisia.
Käyttö

Liejupahaputken maanalaista osaa, pahajuurta on käytetty ennen kuumetautien hoitamiseen.
Aiheesta muualla

Kasviatlas 2020: Liejupahaputken levinneisyys Suomessa
ITIS: Oenanthe aquatica (englanniksi)
United States Department of Agriculture (USDA): Oenanthe aquatica (englanniksi)
Kääntäjänkoulutus Tampereella

Tampereen yliopisto. Pinni B -rakennus
Kääntäjiä ja tulkkeja on koulutettu Tampereella vuodesta 1966. Nykyään kääntäjiä, tulkkeja ja muita monikielisen viestinnän asiantuntijoita koulutetaan Tampereen yliopiston monikielisen viestinnän ja käännöstieteen maisteriohjelmassa (Moviko). Opiskelija voi valita  neljästä kieliparista: suomi–englanti, suomi–ruotsi, suomi–saksa ja suomi–venäjä.
Monikielisen viestinnän ja käännöstieteen maisteriohjelmassa voi erikoistua erikoisalojen käännösviestintään, käännösteknologiaan, tekstien editointiin, kääntämiseen luovilla aloilla tai tulkkausviestintään. Lisäksi ohjelmassa voi pätevöityä oikeustulkkaukseen. 
Monikielisen viestinnän ja käännöstieteen maisteriohjelmasta valmistuneet työskentelevät erilaisissa viestintään liittyvissä tehtävissä esimerkiksi valtionhallinnossa, Euroopan unionissa sekä kansainvälisissä järjestöissä ja yrityksissä. Monet perustavat oman käännös- tai tulkkausalan yrityksen ja työllistyvät sen kautta joko Suomessa tai maailmalla. Maisteriohjelma antaa myös valmiudet soveltaa alan tieteellistä tietoa ja hakeutua tohtoriopintoihin.
Ohjelma on European Master's in Translation -laatuverkoston (EMT) perustajajäsen.
Historia

Kääntäjänkoulutus Tampereella alkoi vuonna 1966 perustetusta Tampereen kieli-instituutista, jossa koulutettiin diplomikielenkääntäjiä (DKK).  (Arkistoitu – Internet Archive).
Diplomikielenkääntäjän tutkinto sijoittui keskiasteen ja korkea-asteen tutkintojen väliin. 
Vuonna 1981 kieli-instituutit lakkautettiin itsenäisinä oppilaitoksina ja liitettiin osaksi yliopistoja. Näin Tampereen kieli-instituutista tuli Tampereen yliopiston kääntäjänkoulutuslaitos, jonka nimeksi muutettiin käännöstieteen laitos vuonna 1992.
Vuonna 2001 käännöstieteen laitos yhdistettiin filologian laitosten kanssa kieli- ja käännöstieteiden laitokseksi. Uudella laitoksella kääntäjänkoulutus jatkoi kuitenkin kolmena itsenäisenä oppiaineena. Pääaineiden nimet muuttuivat muodosta ”englannin kielen kääntäminen ja tulkkaus” muotoon ”käännöstiede (englanti)”.
Vuonna 2009 perustettiin monikielisen viestinnän ja käännöstieteen koulutusohjelma. Tässä yhteydessä opetussuunnitelmaa muutettiin huomattavasti, jotta se erottuisi entistä selkeämmin filologisista oppiaineista. Uudessa opetussuunnitelmassa panostettiin ammattimaiseen käännöstoimintaan, käännöstyökalujen hallintaan ja työelämärelevanssiin. Samana vuonna ohjelma liittyi EMT-verkostoon.
Syyslukukaudesta 2019 alkaen Moviko on ollut kielten tutkinto-ohjelmaan kuuluva kaksivuotinen maisteriohjelma  Tampereen yliopiston informaatioteknologian ja viestinnän tiedekunnassa.
Nykytilanne

Tällä hetkellä monikielistä viestintää ja käännöstiedettä voi opiskella neljässä kieliparissa:
suomi–englanti
suomi–ruotsi
suomi–saksa
suomi–venäjä.
Kaikissa kielipareissa on A-työkielenä suomi, mikä tarkoittaa sitä, että maisteriohjelmaan hakeutuvilta edellytetään vahvaa äidinkielen tasoista suomen taitoa. Opetusta annetaan suomeksi ja B-työkielillä. Opetusohjelmassa on sekä kaikille yhteisiä kursseja että kieliparikohtaisia kursseja.
Movikon opiskelijoille tarjotaan seuraavat erikoistumisvaihtoehdot:
erikoisalojen käännösviestintä (opiskelijoilla on mahdollisuus hankkia myös auktorisoidun kääntäjän oikeudet)
käännösteknologia (käännösmuistiohjelmat, konekääntäminen, jälkieditointi ja terminhallinta)
editointi (sekä käännettyjen että alkuperäisten tekstien editointi ja korjausluku A- ja B-työkielillä)
kääntäminen luovilla aloilla (kaunokirjallisuuden kääntäminen, AV-kääntäminen ja toimittava kääntäminen)
tulkkausviestintä (konsekutiivi-, simultaani- ja asioimistulkkaus)
oikeustulkkaus (kokonaisuuteen sisältyy laajalti tietoa oikeusjärjestelmästä, juridiikasta ym.)
Lisäksi Movikon opiskelijat voivat erikoistua tekniseen viestintään.
Opiskelijaksi hakeutuminen

Movikon opiskelijaksi voi päästä Tampereen yliopiston kielten kandidaattiohjelman kautta tai hakemalla suoraan maisteriohjelmaan. Hakijoilta vaaditaan soveltuvaa kandidaatin tai maisterin tutkintoa sekä erinomaista suomen ja hakukohteena olevan B-työkielen (englannin, ruotsin, saksan tai venäjän) taitoa.
Movikon opetushenkilökunta lukuvuonna 2019–20: > Englannin opintosuunta

Professori Kaisa Koskinen, yliopistonlehtori Sari Hokkanen, yliopistonlehtori Anne Ketola, lehtori Kate Moore, yliopistonlehtori Arja Nurmi, yliopisto-opettaja Mary Nurminen, yliopistonlehtori Riitta Oittinen, yliopistonlehtori Tytti Suojanen
Movikon opetushenkilökunta lukuvuonna 2019–20: > Ruotsin opintosuunta

Yliopistonlehtori Marja Kivilehto
Movikon opetushenkilökunta lukuvuonna 2019–20: > Saksan opintosuunta

Tenure track -professori Maija Hirvonen, yliopistonlehtori Dinah Krenzler-Behm, lehtori Dieter Hermann Schmitz, yliopisto-opettaja Anu Viljanmaa
Movikon opetushenkilökunta lukuvuonna 2019–20: > Venäjän opintosuunta

Professori Mikhail Mikhailov, yliopistonlehtori Igor Kudashev, yliopisto-opettaja Miia Santalahti
Movikon opetushenkilökunta lukuvuonna 2019–20: > Suomen kieli

Lehtori Sirkku Latomaa, yliopisto-opettaja Eliisa Pitkäsalo
Tutkimus

Movikon henkilökunta tekee aktiivisesti tutkimusta. Tutkimustyön keskiössä ovat olleet erityisesti ammattitoiminnan tutkimus ja kääntämisen sosiologia (Abdallah, Holz-Mänttäri, Koskinen), korpustutkimus (Mikhailov, Nurmi, Varantola) sekä multimodaalisuus kääntämisessä (Ketola, Oittinen, Tuominen, Pitkäsalo). 
Moviko isännöi vuorollaan Suomen kääntäjänkoulutusohjelmien ja Suomen kääntäjien ja tulkkien liitto SKTL:n järjestämää kääntämisen ja tulkkauksen tutkimuksen ja opetuksen symposiumia (KäTu), joka pidetään vuorovuosina Helsingissä, Joensuussa, Tampereella ja Turussa. 
Moviko kuuluu informaatioteknologian ja viestinnän tiedekunnan kielten tohtoriohjelmaan, joka on kansainvälisen käännöstieteellisen tohtorikouluverkoston (International Doctorate in Translation Studies, ID-TS) jäsen. Vuodesta 2016 Moviko on ollut mukana kansainvälisessä DOTTSS-kesäkouluverkostossa (Doctoral and Teacher Training Translation Studies Summer School). 
Tähän mennessä Tampereen yliopistosta on valmistunut 19 filosofian tohtoria käännöstieteen alalta.
Kirjallisuutta > Movikon henkilöstön keskeisiä julkaisuja vuodesta 2015

Koskinen, Kaisa, Jaana Vuori & Anni-Kaisa Leminen (toim.) 2018. Asioimistulkkaus: monikielisen yhteiskunnan arkea. Tampere: Vastapaino.
Liimatainen, Annikki, Arja Nurmi, Marja Kivilehto, Leena Salmi, Anu Viljanmaa & Melissa Wallace (eds.) 2017. Legal translation and court interpreting: ethical values, quality, competence training. Berlin: Frank & Timme.
Mikhailov, Mikhail & Robert Cooper 2016. Corpus linguistics for translation and contrastive studies: a guide for research. London: Routledge.​
Oittinen, Riitta, Anne Ketola & Melissa Garavini 2018. Translating picturebooks: revoicing the verbal, the visual, and the aural for a child audience. New York: Routledge.
Suojanen, Tytti, Kaisa Koskinen & Tiina Tuominen 2015. User-centered translation. London: Routledge.​
Aiheesta muualla

Tampereen yliopiston opiskelijan opas. Monikielisen viestinnän ja käännöstieteen maisteriohjelma.
SKTL. Kääntäminen ja tulkkaus. Yliopistokoulutus.
Livingstonin piirikunta (New York)

Livingstonin piirikunta (engl. Livingston County) on Yhdysvaltojen New Yorkin osavaltiossa sijaitseva piirikunta. Sen väkiluku oli 62 914 vuonna 2019. Piirikunnan hallintokeskus on Geneseon kunta. Piirikunta on perustettu vuonna 1821.
Aiheesta muualla

Kuvia tai muita tiedostoja aiheesta Livingstonin piirikunta (New York) Wikimedia Commonsissa
Lomamatka 80-luvulle

| Lomamatka 80-luvulle> Tuotanto |
| --- | --- |
Ohjaaja(t):  Johanna Reen
Käsikirjoittaja(t):  Hilkka Nevala ja Marko Pulkkinen
Tuotantoyhtiö(t):  Yleisradio
Aiheesta muualla
IMDb
Lomamatka 80-luvulle on Yleisradion tv-sarja, jota esitettiin Yle TV1:llä kesällä 2015 tiistaisin yhdeksän osan verran.
Juoni

Yle Uutisten Taloustutkimuksella teettämässä kyselyssä lähes joka kolmas vastaaja ilmoitti, että 1980-luvulla elämä on ollut Suomessa parhaimmillaan. Onko näin? Yleisradio teki ihmiskokeen, joka nimettiin Lomamatka 80-luvulle.
Viikon mittaisella aikamatkalla sarjaan valitut lomamatkalaiset pääsevät hyppäämään Juha Kankkusen ralliauton kyytiin, säveltävät ja sanoittavat Pelle Miljoonan avustamana hyväntekeväisyysbiisin ja pääsevät jumppaamaan Anne Sällylän johdolla. Lomamatkalaiset tekevät taidetta ARS 83 -näyttelyn hengessä ja treenaavat 1980-luvun suomalaista menestyslajia, amerikkalaista jalkapalloa.
Matka suuntaa Helsingistä Riihimäen kautta kohti Lounais-Suomea – Loppea, Lietoa, Turkua, Uuttakaupunkia ja Poria, palaten takaisin Helsinkiin. Matkallaan he keräävät suorittamistaan tehtävistä karvanoppia ja se autokunta, jolla on viikon reissun jälkeen niitä eniten, saa palkinnoksi jatkaa 1980-luvun tunnelmia kesäauton muodossa.
Yhdeksänosaisen sarjan oppaana aikamatkalla toimii radio-ohjelma Lakattujen varpaankynsien Susanna Vainiola ja sarjan kertojana tunnelmoi Tapani Ripatti.
Aiheesta muualla

Yle: Lomamatka 80-luvulle
Yle Elävä Arkisto: 1980-luku
Lomamatkat

| Primera Holidays Oy/ Lomamatkat & Matkavekka |
| --- | --- |

Kotipaikka:  Helsinki
Toiminta-alue:  Suomi
Toimiala:  Matkailu
Tuotteet:  Valmismatkat
Omistaja:  Primera Travel Group
Infobox OKVirheellinen NIMI-arvo: 
Lomamatkat oli suomalainen valmismatkoja myyvä matkatoimisto. Alun perin Suomen Kommunistisen Puolueen omistamatarkistettava. yhtiö kuului vuodesta 2016 samaan matkakonserniin kuin Matka-Vekka. Yhtiön omistaa islantilainen Primera Travel Group -yhtiö. Toukokuussa 2016 Primera ilmoitti luopuvansa Lomamatkat-tavaramerkistä ja toimivansa jatkossa pelkästään brändillä Matkavekka.
Historia

1990-luvun alkuun asti Lomamatkat Oy:n omisti Suomen Kommunistinen Puolue Variant-yrityksen kautta. Kesäkuussa 1992 Lomamatkat meni konkurssiin. Vuonna 2000 espanjalainen Finspan osti 70 prosenttia Lomamatkojen osakkeista. Vuonna 2002 Matka-Vekka osti Lomamatkat Finspanilta ja yksityisiltä omistajilta. Primera Holidays Oy syntyi tammikuussa 2016, kun Matkatoimisto Oy Matka-Vekka ja matkanjärjestäjä Lomamatkat yhdistyivät. Matkavekka ja Lomamatkat jatkoivat Primera Holidays Oy:n tuotemerkkeinä ja erillisinä verkkokauppoina kesään 2017 asti, jolloin Lomamatkat-tuotemerkistä luovuttiin.
Primera Travel Groupin aikana Lomamatkojen nimellä myydyt valmismatkat lennettiin pääasiassa Primera Airilla, yhtiön omalla charter-lentoyhtiöllä. Toisinaan käytettiin myös Finnairia, Onur Airia ja Jet Timeä. Lentäjät ja muu miehistö olivat osittain suomalaisia.
Aiheesta muualla

Matkavekan verkkosivut (Arkistoitu – Internet Archive)
Primera Airin kotisivut (Arkistoitu – Internet Archive)
Linda Darnell

Darnell valokuvattuna 1940-luvulla.
Linda Darnell (oik. Monetta Eloyse Darnell; 16. lokakuuta 1923 Dallas, Teksas – 10. huhtikuuta 1965 Glenview, Illinois) oli yhdysvaltalainen näyttelijä. Hänellä on tähti Hollywood Walk of Famella.
Darnell syntyi Teksasin Dallasissa yhdeksi Calvin Darnellin ja Pearl Brownin neljästä lapsesta. Hänen äidillään oli lisäksi kaksi lasta edellisestä avioliitosta. Hän työskenteli jo lapsena mallina ja teini-iässä näyttelijänä. Hän esiintyi ensimmäisessä elokuvaroolissaan vuonna 1939. Darnell esiintyi elokuvissa, televisiossa ja teatterissa.
Darnell oli kolmesti naimisissa. Hänen puolisoinaan olivat J. Peverell Marley vuosina 1943–1952, Philip Leibmann vuosina 1954–1955 ja Merle Roy Robertson 1957–1963. Hän adoptoi ensimmäisen miehensä kanssa tytön, Charlotte Mildred ”Lola” Marleyn. Hän kuoli vuonna 1965 Illinoisissa tulipalossa saamiinsa vammoihin vain 41-vuotiaana.
Elokuvia

Hänellä oli 20 vaimoa (1940)
Zorron merkki (1940)
Verta ja hiekkaa (1941)
Buffalo Bill (1944)
Tapahtui huomenna (1944)
Pimeyden tullen (1945)
Langennut enkeli (1945)
Anna ja Siamin kuningas (1946)
Centennial Summer (1946)
Aavikon laki (1946)
Aina vain Amber (1947)
Onko rouvani uskoton? (1948)
Kirje kolmelle naiselle (1949)
Rajumyrsky (1949)
Punanahkojen Kosto (1950)
Kaikki tiet tukossa (1950)
13:s kirje (1951)
The Guy Who Came Back (1951)
Kolmannen korvapuusti (1952)
Mustapartainen merirosvo (1952)
Kuoleman kuilu (1953)
Kuoleman kynnyksellä (1957)
Aiheesta muualla

Linda Darnell Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Darnell Verta ja hiekkaa -elokuvan trailerissa.
Käännös suomeksi
Liittoutuneet (elokuva)

| Liittoutuneet> Allied |
| --- | --- |

Ohjaaja:  Robert Zemeckis
Käsikirjoittaja:  Steven Knight
Tuottaja:   Graham King  Steve Starkey  Robert Zemeckis 
Säveltäjä:  Alan Silvestri
Kuvaaja:  Don Burgess
Leikkaaja:   Mick Audsley  Jeremiah O’Driscoll 
Pukusuunnittelija:  Joanna Johnston
Pääosat:   Brad Pitt  Marion Cotillard  Jared Harris  Simon McBurney  Lizzy Caplan 
Valmistustiedot
Valmistusmaa:   Iso-Britannia  Yhdysvallat 
Tuotantoyhtiö:   GK Films  ImageMovers  Huahua Media  Paramount Pictures 
Levittäjä:  Paramount Pictures UIP-Dunafilm Netflix Hulu
Ensi-ilta:   2016-11-99. marraskuuta 2016 (Regency Village Theatre)  2016-11-2323. marraskuuta 2016 (Yhdysvallat)  2016-11-2525. marraskuuta 2016 (Britannia)  
Kesto:  124 minuuttia
Alkuperäiskieli:  englanti ranska
Budjetti:  85 miljoonaa dollaria
Tuotto:  119,5 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Liittoutuneet (Allied) on vuonna 2016 ensi-iltansa saanut brittiläis-yhdysvaltalainen romanttinen sotaelokuva, jonka on ohjannut Robert Zemeckis ja käsikirjoittanut Steven Knight. Päärooleissa näyttelevät Brad Pitt ja Marion Cotillard. Elokuvan ensi-ilta Yhdysvalloissa oli 23. marraskuuta 2016.
Juoni

Toisen maailmansodan aikana kanadalainen sotilas Max Vatan ja ranskalainen vastarintataistelija Marianne Beauséjour surmaavat yhdessä Saksan suurlähettilään Casablancassa. Tämän jälkeen he pakenevat Britanniaan, jossa he menevät naimisiin ja saavat lapsen. Pian Max saa tietää, että Ison-Britannian tiedustelupalvelu epäilee Mariannea Saksan vakoojaksi.
Rooleissa

| 0 | 1 | 2 |
| --- | --- | --- |
|  Brad Pitt  | … |  Max Vatan, kanadalainen sotilas   |
|  Marion Cotillard  | … |  Marianne Beauséjour, ranskalainen vastarintataistelija   |
|  Jared Harris  | … |  Frank Heslop, brittiläinen upseeri   |
|  Lizzy Caplan  | … |  Bridget Vatan, Maxin sisko   |
Vastaanotto

12. elokuuta 2017 mennessä Liittoutuneet oli tuottanut maailmanlaajuisesti lipputuloja noin 119,5 miljoonan dollarin arvosta. Elokuvan budjetti oli 85 miljoonaa dollaria.
Helsingin Sanomien elokuvakriitikko Pertti Avola antoi elokuvalle kaksi tähteä viidestä ja sanoi elokuvan olevan suurista tavoitteistaan huolimatta romanttisten sotaelokuvien persoonaton kopio. Ilta-Sanomien Taneli Topelius suhtautui elokuvaan myönteisemmin ja antoi sille neljä tähteä viidestä. Yhdysvaltalaisen Rotten Tomatoes -sivuston mukaan 60 prosenttia elokuvan saamista kaikista arvosteluista on ollut myönteisiä.
Liittoutuneet sai yhden Oscar-ehdokkuuden, kun Joanna Johnstonille myönnettiin parhaan puvustuksen Oscar-ehdokkuus. Johnston ei kuitenkaan voittanut kyseistä palkintoa.
Aiheesta muualla

Virallinen sivusto (englanniksi)
Liittoutuneet Internet Movie Databasessa (englanniksi)
Liittoutuneet Elonet.
Lorraine Gary

Lorraine Gary (s. 16. elokuuta 1937) on yhdysvaltalainen näyttelijä. Hän on esiintynyt muiden muassa elokuvissa Tappajahai (1975), Tappajahai 2 (1978) ja Tappajahain kosto (1987).
Garylla oli myös Tappajahai-elokuvien ulkopuolisia projekteja, kuten 1941 – Anteeksi, missä on Hollywood? (1979). Hän on naimisissa Sid Sheinbergin kanssa, ja hänellä on kaksi lasta.
Gary syntyi New Yorkissa ja opiskeli Columbian yliopistossa. Hän oli ehdolla Razzien (1988) ja Saturn Awardin (1988) saajaksi.
Aiheesta muualla

Lorraine Gary Internet Movie Databasessa. (englanniksi)
Liisa Majapuro

Sirkka Liisa Majapuro (25. toukokuuta 1917 Viipuri – 29. joulukuuta 2014 Helsinki) oli suomalainen lausuntataiteilija ja professori. Hän toimi Suomen lausujain liiton puheenjohtajana vuoden Timo Tiusasen ulkomailla olon aikana. Hänen kunniakseen on nimetty Hämeen läänin puhetaiteen neuvottelukunnan ja Hämeen läänin taidetoimikunnan järjestämä Liisa Majapuro -lausuntakilpailu.
Palkinnot ja tunnustukset

Pro Finlandia -mitali 1970
Kordelinin säätiön tunnustuspalkinto 1995
Hämeen Liiton Kulttuuritunnustuspalkinto 1993
Teokset

Liisa Majapuro, Suolainen ruusu, WSOY, 1996
Juhla on runojen aikaa, toim. Liisa Majapuro, Karisto, 1980
Vanhaa suomalaista runoa ja proosaa, toim. Liisa Majapuro,  Gummerus, 1968
Äänitteet

1800-luvun suomalaista kirjallisuutta Äänite, esittäjä Liisa Majapuro, 1964
Kurittomat karhut Moniviestin esittäjä Liisa Majapuro ym., 1991
Nalle Puh rakentaa talon Äänite esittäjä Liisa Majapuro ym., 2000
Nalle Puh Äänite esittäjä Liisa Majapuro ym., 2000
Punahilkka Äänite esittäjä Liisa Majapuro ym., 1964
Runon mestareita 1500-1800 luvuilta Äänite esittäjä Liisa Majapuro, 1961
Satumaailma Äänite 1-5, esittäjä Liisa Majapuro ym, 1965, 1967, 1968
Sulle laulan... valikoima Eino Leinon runoja, esittäjä Liisa Majapuro, 1979
Suolainen ruusu Äänite, esittäjä Liisa Majapuro, 1996.
Aiheesta muualla

Liisa Majapuron muistokirjoitus Helsingin Sanomissa[vanhentunut linkki]
Lorraine Moller

| Mitalit> Maa:   Uusi-Seelanti.Naisten yleisurheilu . Olympialaiset  | Mitalit> Maa:   Uusi-Seelanti.Naisten yleisurheilu . Olympialaiset  | Mitalit> Maa:   Uusi-Seelanti.Naisten yleisurheilu . Olympialaiset  | Maa:   Uusi-Seelanti> Naisten yleisurheilu . |
| --- | --- | --- | --- |
|  Pronssia | Barcelona 1992 | maraton |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Hopeaa | Rabat 1975 | joukkuekilpailu |  |
Lorraine Moller (s. 1. kesäkuuta 1955 Boulder Colo, Uusi-Seelanti) on uusiseelantilainen entinen kestävyysjuoksija.
Moller aloitti juoksuharrastuksen nuorena tyttönä. Hän juoksi nurmikoilla paljain jaloin ja osti ensimmäiset juoksukenkänsä vasta 16-vuotiaana. Hän opiskeli Dunedinin yliopistossa ja juoksi vapaa-aikanaan. Hän voitti kuusi Uuden-Seelannin mestaruutta yleisurheilussa. Vuonna 1978 hän muutti vuodeksi Yhdysvaltoihin harjoittelemaan ja osallistui 1980 Lontoossa ensimmäiseen Avon-maratoniin, jonka hän myös voitti. Hän voitti kolme perättäistä Avon-juoksua. Osakan maratonin hän voitti vuosina 1986, 1987 ja 1989.
Moller osallistui uransa aika 1984–1996 neljään arvokisamaratoniin. Hän on ainoa nainen, joka on juossut maratonin neljissä olympialaisissa. Vuoden 1984 olympialaisissa hän sijoittui viidenneksi ajalla 2.28.34. Vuonna 1988 Soulissa hän oli 33. ajalla 2.37.52. Barcelonassa 1992 hän saavutti pronssia ajalla 2.33.59. Atlantassa 1996 hän oli vielä 46. ajalla 2.42.21.
Aiheesta muualla

Lyhyt elämäkerta (Arkistoitu – Internet Archive)
Legend of the Bone Carver

| Legend of the Bone Carver Pyramaze |
| --- | --- | --- |

Studioalbumin tiedot
 Äänitetty : 2005, Hansen Studio, Ribe
 Julkaistu: 2006
 Tuottaja(t): Jacob Hansen, Pyramaze
 Tyylilaji: power metal
 Kesto: 47.53
 Levy-yhtiö: Nightmare Records
Pyramazen muut julkaisut
| Melancholy Beast 2004 | Legend of the Bone Carver 2006 | Immortal 2008 |
Legend of the Bone Carver on power metal -yhtye Pyramazen toinen studioalbumi. Se julkaistiin vuonna 2006.
Kappaleet

Era of Chaos – 1.17
The Birth – 5.52
What Lies Beyond – 4.26
Ancient Words Within – 5.37
Souls in Pain – 5.16
She Who Summoned Me – 5.53
The Bone Carver – 5.06
Bring Back Life – 4.55
Blood Red Skies – 3.31
Tears of Hate – 6.00
Flame and Retribution (Japanin bonusraita)
Kokoonpano

Lance King − laulu
Michael Kammeyer − kitara
Toke Skjønnemand − kitara
Niels Kvist − basso
Morten Sørensen − rummut
Jonah Weingarten − kosketinsoittimet
Arvostelut

Imperiumi.net: 9−
The Metal Crypt:
Sea of Tranquility:
Aiheesta muualla

Legend of the Bone Carver Discogsissa. (englanniksi)
Albumi Legend of the Bone Carver Encyclopaedia Metallum -sivustolla (englanniksi)